armvectores/hy_wikipedia_2023 huggingface dataset:
Հայիթիի երկրաշարժ (2010)

Հայիթիի 2010 երկրաշարժ, տեղի է ունեցել 2010 թ. հունվարի 12-ին, տեղական ժամանակով ժամը 16։53-ին, Հայիթիի մայրաքաղաք Պորտ-օ-Պրենսից ոչ շատ հեռու։ Երկրաշարժի էպիկենտրոնը գտնվում էր մայրաքաղաքից արևմուտք, 25 կմ հեռավորության վրա, Լեոգան կոչվող փոքրիկ քաղաքի մոտ։


== Ցնցումները ==
Երկրաշարժի մագնիտուդը (ուժգնությունը) 7 բալ էր։ Դրան հետևեցին բազմաթիվ աֆտերշոկներ, ընդհանուր քանակով՝ առնվազն 52 (4,5 բալ կամ ավելի)՝ հունվարի 24-ի դրությամբ։


== Հետևանք ==
Զոհվել է 316.000 մարդ, վիրավորվել է 311.000 մարդ, անհայտ կորել է 870 մարդ։


== Ծանոթագրություններ ==
ՀՀ ԳԱԱ բուսաբանության ինստիտուտ

ՀՀ ԳԱԱ Ա. Թախտաջյանի անվան բուսաբանության ինստիտուտ, կազմակերպվել է 1938 թվականին ԱրմՖԱՆ-ի կենսաբանության բաժնի և բուսաբանական այգու միավորմամբ։


== Հիմնական խնդիրներ ==
Հիմնական խնդիրներն են Հայաստանի բուսական աշխարհի, բուսական պաշարների, բարձրակարգ բույսերի էվոլյուցիայի ուսումնասիրությունը, անտառաբուծությունը, տնտեսապես արժեքավոր և գեղագարդիչ բույսերի ներմուծումն ու կլիմայավարժեցումը, ինչպես նաև բույսերի անատոմիայի, ֆիզիոլոգիայի, էկոլոգիայի, փոշեհատիկաբանության, բրածո բույսերի հետազոտությունը։ Կազմված է բարձրակարգ բույսերի կարգաբանության և աշխարհագրության, անտառագիտության, հումքի և բույսերի էկոլոգիայի, երկրաբուսաբանության, ծառագիտության և ծաղկաբուծության, «Հայաստանի բուսաշխարհ» բաժիններից, բույսերի ֆիզիոլոգիայի լաբորատորիայից և բուսաբանական այգուց՝ Սևանի ու Վանաձորի բաժանմունքներով։ Ինստիտուտում մշակվել են Հայաստանի անտառապատման և կանաչապատման գիտական հիմունքները, որի հիման վրա անտառապատվել է Սևանա լճից ազատված շուրջ 17 հզ հա տարածք, հարյուրավոր գեղազարդիչ ներմուծված բուսատեսակներ ներդրվել են քաղաքների և բնակավայրերի կանաչապատման գործում, ստեղծվել են եթերայուղատու, դեղատու և այլ օգտակար հատկություններով բուսատեսակներ։ Կազմվել և հրատարակվել է (1989) բույսերի Կարմիր գիրքը։ Բուսաբանական ինստիտուտում ստեղծվել է բույսերի հարուստ հերբարիում (բուսապահոց՝ շուրջ 500 հզ թերթով)։


== Ծանոթագրություններ ==
Սուրբ Թարգմանչաց եկեղեցի (այլ կիրառումներ)

Սուրբ Թարգմանչաց եկեղեցի եզրը կարող է վերաբերել.

Սուրբ Թարգմանչաց եկեղեցի (Վերին Քարհատ),
Սուրբ Թարգմանչաց եկեղեցի (Կաղարծի), եկեղեցի ԼՂՀ Մարտունու շրջանի Կաղարծի գյուղում


== Տես նաև ==
Սուրբ Թարգմանչաց վանք (այլ կիրառումներ)
Չերվոնայա Ստեպ (գյուղ, Կալինովկայի շրջան)

Անվան այլ կիրառումների համար տե՛ս՝ Չերվոնայա ՍտեպՉերվոնայա Ստեպ (ուկրաիներեն՝ Червоний Степ), գյուղ Ուկրաինայի Վիննիցայի մարզի Կալինովկայի շրջանում։
2001 թվականի տվյալներով Չերվոնայա Ստեպ գյուղում բնակվում էր 516 մարդ։ Բնակավայրը զբաղեցնում է 0,771 կմ² տարածք։ Բնակչության խտությունը կազմում էր 669,26 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
ՀՀ բանկեր և դրամավարկային քաղաքականություն

ՀՀ բանկեր և դրամավարկային քաղաքականություն. 1991 թվականի դեկտեմբերին նորանկախ ՀՀ ազգային բանկի գործառույթները դրվել են ՀՀ պետական բանկի վրա՝ շրջանառու արժույթը թողնելով խորհրդային ռուբլին։ 1993 թվականի սեպտեմբերին նախկին ԽՍՀՄ մի շարք հանրապետությունների և ՌԴ-ի միջև ստորագրվել է համաձայնագիր՝ միասնական ռուբլու գոտի ստեղծելու վերաբերյալ, իսկ ՌԴ-ի և ՀՀ-ի միջև՝ երկկողմանի համաձայնագիր, սակայն դրանք չեն իրագործվել։ Ավելին, ՀՀ-ն խորհրդային ռուբլու շրջանառության գոտում մնացած նախկին հանրապետություններից վերջինն էր և հայտնվել էր անկանխատեսելի վտանգի առջև, զրկվել ինքնուրույն ֆինանսական քաղաքականություն իրականացնելու հնարավորությունից։ Այդ ճգնաժամը հաղթահարելու նպատակով ՀՀ Գհյ-ի որոշմամբ հոկտեմբեր 13-ին ստեղծվել է դրամաշրջանառության կարգավորման պետական հանձնաժողով [ՀՀ Գհյ ֆինանսավարկային և բյուջետային հարցերի հանձնաժողովի նախագահ՝ Տ. Սարգսյան, Կենտրոնական բանկի (ԿԲ) նախագահ՝ Ի. Իսահակյան, ֆինանսների նախարար՝ Լ. Բարխուդարյան], որի 1993 թվականի նոյեմբերի 19-ի համար 15 որոշմամբ ՀՀ տարածքում շրջանառության մեջ է դրվել ազգային արժույթը՝ դրամը։ ԿԲ-ի ոսկու և արտարժույթի պահուստներն այդ ժամանակ կազմել են ընդամենը 500 հազար դոլար։ 1993 թվականի ապրիլին ընդունվել է «ՀՀ Կենտրոնական բանկի մասին» ՀՀ օրենքը, որով ազգային բանկը վերանվանվել է ՀՀ ԿԲ-ի, նախագահ է նշանակվել Իսահակ Իսահակյանը, որը պետական բանկը կառավարում էր դեռևս 1986 թվականից (1994-1998 թվականներին՝ Բագրատ Ասատրյան, 1998-2008 թվականներին՝ Տիգրան Սարգսյան, 2008 թվականից՝ Արթուր Ջավադյան)։
Կոմարովկա (գյուղ, Ախտիրկայի շրջան)

Անվան այլ կիրառումների համար տե՛ս՝ ԿոմարովկաԿոմարովկա (ուկրաիներեն՝ Комарівка), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Կոմարովկա գյուղում բնակվում էր 84 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շոթա Ռուսթավելու անվան թիվ 23 դպրոց

Շոթա Ռուսթավելու անվան թիվ 23 դպրոց, հանրակրթական դպրոց Երևանի Կենտրոն վարչական շրջանում, Կոնդ թաղամասում։


== Պատմություն ==
Դպրոցը հիմնադրվել է 1932 թվականին։ Հայրենական Մեծ պատերազմի տարիներին ծառայել է որպես զինվորական հոսպիտալ, հետ պատերազմյան տարիներին՝ որպես քիմիական տեխնիկում և դպրոց։ 1948 թվականին դպրոցն անվանակոչվել է վրացի քաղաքական գործիչ և պոետ Շոթա Ռուսթավելու անունով։
Շոթա Ռուսթավելու դպրոց կա նաև Գանձայում (Գանձայի Շոթա Ռուսթավելու անվան թիվ 2 միջնակարգ դպրոց)։


== Շրջանավարտներ ==
Գևորգ Արշակյան
Էդվարդ Ջրբաշյան


== Ծանոթագրություններ ==
Նաագե

Նաագե (էստ․՝ Naage), գյուղ Էստոնիայի Հարյումաա նահանգի Հառկու շրջանում։
2011 թվականի տվյալներով գյուղում բնակվում էր 186 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Փոքր Թխինալա

Փոքր Թխինալա (վրաց.՝ პატარა თხინალა), գյուղ Վրաստանում։ Գտնվում է Շիդա Քարթլի մարզի Խաշուրի շրջանում։


== Դիրք ==
Գտնվում է ծովի մակարդակից 1080 մետր բարձրության վրա։ Շրջկենտրոն Խաշուրից հեռու է 13 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
Սետո

Սետո (ճապ.՝ 瀬戸市 Seto-shi), քաղաք Ճապոնիայի Այչի պրեֆեկտուրայում։
2015 թվականի մայիս ամսի տվյալների համաձայն՝ քաղաքի բնակչությունը կազմում է 129,976 մարդ, իսկ բնակչության միջին խտությունը կազմում է 1,170 մարդ/կմ2։ Քաղաքը զբաղեցնում է 111,61 կմ2 տարածք։ Սետոյից Նագոյա քաղաք հասնելը խլում է 35 րոպե ժամանակ։


== Աշխարհագրություն ==
Սետոն գտնվում է Այչի պրեֆեկտուրայի լեռնապատ հյուսիսային հատվածում։ Սահմանակցում է Ջիֆու պրեֆեկտուրայի հետ։ Քաղաքի անունը թարգմանաբար նշանակում է «վայր, որտեղ գետերը արագ են հոսում»։ Այնուամենայնիվ, Սետոյի տարածքում գտնվող գետը մեծ է չափսերով, սակայն արագահոս չէ։ Սետո քաղաքը այնքան հայտնի է իր կերամիկայով, քանի որ ճապոներեն կերամիկա բառը գրվում է հետևյալ կերպ՝ սետոմոնո (ճապ.՝ 瀬戸物 setomono)։ Քաղաքի գլխավոր փողոցը, որը ձգվում է գետին զուգահեռ, ամբողջովին զբաղեցված է կերամիկայի խանութներով։


== Քույր քաղաքներ ==
 - Իչհոն, Կորեա, 1996 թվականից
 – Լիմոժ, France
 – Նաբուլ, Tunisia
 – Ջինգդեձեն, Չինաստան


== Ծանոթագրություններ ==


== Արտաքին հղումենր ==
 Seto travel guide from Wikivoyage
http://www.city.seto.aichi.jp Սետո. պաշտոնական կայք  (ճապոներեն)
Քաստարդ

Քաստարդ (ամեր. կաստարդ։ անգլ.՝ custard), անգլիական խյուս, եփած խյուս, պատրաստվում է կաթով կամ քսուկով, ձվով (սովորաբար միայն ձվի դեղնուցը) և շաքար։


== Կիրառումը ==
Քաստարդը կարող է օգտագործվել որպես սոուս, որի պատրաստումն ավելի բարդ է, մուս, սուֆլե, պուդինգ և խյուս։ Այս խյուսը լայնորեն օգտագործվում է տորթերի պատրաստման մեջ։ Քաստարդը օգտագործվում է դասական պաղպաղակի մեջ։ Բացի այդ, այս քաղցր խյուսը փոխակերպվում է այլ հավելման և օգտագործվում լիարժեք աղանդեր պատրաստելու համար։


== Պատկերասրահ ==
Լեյդշխենդամ-Վորբուրխ

Լեյդշխենդամ-Վորբուրխ (հոլ.՝ Leidschendam-Voorburg ( արտասանություն)), համայնք Նիդերլանդների Հարավային Հոլանդիա մարզում։ Տարածքը 32,82 կմ² է, բնակչությունը՝ 72.894 (2011 թ.)։ Մեկ շնչի տարեկան միջին եկամուտը 15.600 եվրո է։
Բուրցևո (գյուղ, Սիչովսկի շրջան)

Անվան այլ կիրառումների համար տե՛ս՝ ԲուրցևոԲուրցևո (ռուս.՝ Бурцево), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 138 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պլոսկոե (գյուղ, Ռուդնյանսկի շրջան)

Անվան այլ կիրառումների համար տե՛ս՝ ՊլոսկոեՊլոսկոե (ռուս.՝ Плоское), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 141 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արևելյան Հայաստանը Պարսկաստանի կազմում (այլ կիրառումներ)

Արևելյան Հայաստանը Պարսկաստանի կազմում եղել է երկու տարբեր ժամանակաշրջաններում՝ վաղ միջնադարում և ուշ միջնադարում, թեև մինչ այժմ Պարսկաստանի կազմում են գտնվում որոշ հայկական գավառներ։

Արևելյան Հայաստանը Սասանյան Պարսկաստանի կազմում - Վաղ միջնադարում՝ 428-642 թվականներին պատմական Հայաստանի արևելյան գավառները գտնվում էին Պարսկաստանի կազմում, որտեղ իշխում էր Սասանյան արքայատոհմը։ Հայտնի էր նաև որպես Մարզպանական Հայաստան։
Արևելյան Հայաստանը Սեֆյան Պարսկաստանի կազմում - Ուշ միջնադարում՝ 1502-1828 թվականներին պատմական Հայաստանի արևելյան գավառները գտնվում էին Պարսկաստանի կազմում, որտեղ իշխում էր Սեֆյան արքայատոհմը։
Գոլովնիխա (Չեմի վտակ)

Յուրտոկ (ռուս.՝ Головниха), գետ Ռուսաստանում, հոսում է Նովոսիբիրսկի երկրամասում, Ալթայի Հանրապետությունում։ Գետաբերանը տեղակայված է Չեմ գետի ձախ ափով՝ 78կմ հեռավորության վրա։ Գետի երկարությունը 11 կմ է։ Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.


== Ջրային գրանցամատյանի տվյալներ ==
Ջրային օբյեկտի, պետական ջրային գրանցման կոդը - 13010200512115200004954
Հիդրոլոգիական ուսումնասիրությունների - 115200495
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մալինովկա (Կագալնիցկի շրջան)

Մալինովկա (ռուս.՝ Малиновка), ավան Ռուսաստանի Դաշնության Ռոստովի մարզի Կագալնիցկի շրջանում։ Մտնում է Կագալնիցկի գյուղական համայնքի կազմի մեջ։
Ֆիզիկական անձ

Ֆիզիկական անձ են հանդիսանում բոլոր մարդիկ։
Իրավունքի տեսանկյունից ֆիզիկական անձինք կարող են ունենալ մի քանի կարգավիճակ՝

Քաղաքացիություն ունեցող,
Քաղաքացիություն չունեցող,
Օտարերկրյա քաղաքացիներ,
Երկքաղաքացիներ;Ֆիզիկական անձանց նման տարբաժանումը նրանում է, որ քաղաքացիություն ունեցող ֆիզիկական անձինք միայն կարող են ընտրել և ընտրվել Հայաստանի պետական պաշտոններում, պետությունն է ստանձնում նրա պաշտպանությունը, որտեղ էլ որ նա լինի։ Մնացած բոլոր իրավունքներով և պարտականություններով նրանք հավասար են։
Ֆիզիկական անձինք ի ծնե իրավունակ են։ 18 տարեկանից սկսած ձեռք են բերում նաև լրիվ գործունակություն։ Իրավունակությամբ և գործունակությամբ օժտված ֆիզիկական անձինք ձեռք են բերում իրավասուբյեկտություն։ Ֆիզիկական անձանց մասին հիմնական դրույթները ամրագրում են ստացել Հայաստանի Սահմանադրությունում և մարդու իրավունքների մասին համընդհանուր հռչակագիրյում։


== Աղբյուրներ ==
«Հայաստանի հանրապետության Սահմանադրական իրավունք» 2008 թ, Ն.Ա. Այվազյան, 196-րդ էջ։
«Քաղաքացիական իրավունք», հատոր 1 2004 թ., Տարիել Բարսեղյան, 81-րդ էջ։
Սահմանադրություն, 2-րդ գլուխ։
Օդյու

Օդյու (ռուս.՝ Одью), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Նիվշերա գետի ձախ ափին՝ 60 կմ հեռավորության վրա։ Գետի երկարությունը կազմում է 69 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած Սիկտիվկար քաղաքից մինչև ակունք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝
Ջրային օբյեկտի կոդը հանրային գրանցմամբ — 03020200112103000017030
Կոդը ըստ հիդրոլոգիական հետազոտության (ՌԴ) — 103001703
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Պլետյոնի Տաշլիկ

Պլետյոնի Տաշլիկ (ուկրաիներեն՝ Плетений Ташлик), գյուղ Ուկրաինայի Կիրովոգրադի մարզի Մալովիսկայի շրջանում։
2001 թվականի տվյալներով Պլետյոնի Տաշլիկ գյուղում բնակվում էր 1 603 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իոնային էմիսիա

Իոնային էմիսիա, պինդ մարմնի կամ հեղուկի մակերևույթից իոնների առաքումը վակուում կամ գազային միջավայր։ Նյութի մակերևույթից պոկվելու համար իոնին անհրաժեշտ էներգիան կարող է հաղորդվել տաքացնելիս (ջերմաիոնային էմիսիա), ինչպես նաև այլ իոնների փնջով (իոնի իոնային էմիսիա, որի ինտենսիվությունը կախված է նյութի տեսակից, ջերմաստիճանից, իոնների կինետիկ էներգիայից են), էլեկտրոններով (էլեկտրոնի իոնային էմիսիա, որը տեղի է ունենում հարվածող էլեկտրոնների կինետիկ էներգիայի մի մասի հաշվին) կամ ֆոտոններով (ֆոտոդեսորբում, որը տեղի է ունենում, երբ ֆոտոնների կլանման հետեանքով նյութի մոլեկուլները տրոհվում են իոնների կամ ատոմներն ու մոլեկուլները իոնացվում են, և առաջացած իոնների մի մասը պոկվում է նյութի մակերեույթից) նյութը ռմբակոծելու միջոցով։
Էրմեդես դե Սեռատո

Էրմեդես դե Սեռատո (իսպաներեն՝ Hermedes de Cerrato), բնակավայր և մունիցիպալիտետ Իսպանիայում։ Մտնում է Պալենսիա պրովինցիայի Կաստիլիա և Լեոն ինքնավար համայնքի կազմում։ Մունիցիպալիտետը գտնվում է Էլ Սեռռատո Պալենտինո շրջանի կազմում։ Տարածքը զբաղեցնում է 32,32 կմ²։ Բնակչությունը՝ 102 մարդ ( 2010 թվականի տվյալներով)։ Հեռավորությունը ադմինիստրատական կենտրոնից՝ 45 կմ։
Մյասնիկյան

Մյասնիկյան, գյուղ Հայաստանի Արմավիրի մարզում։ Գտնվում է մարզկենտրոնից 11 կմ հյուսիս-արևմուտք, բարձրությունը ծովի մակերևույթից՝ 910 մ։ 


== Պատմություն ==
Մյասնիկյան գյուղին միացել է Արաքս ավանը և դարձել մեկ բնակավայր։ 1984 թվականի մայիսի 30-ին գերագույն խորհրդի հրամանագրով Մյասնիկյանի անվան սովխոզին կից ավանը վերանվանվել է Մյասնիկյան։


== Բնակչություն ==
Գյուղի բնակչության մի մասը տեղափոխվել են Ախուրյանի, Արթիկի տարածաշրջաններից, մի մասն էլ հայրենադարձվել են Իրանից, Լիբանանից և Սիրիայից։
ազգաբնակչության փոփոխությունը.


== Տնտեսություն ==
Բնակչությունը զբաղվում է խաղողագործությամբ, պտղաբուծությամբ և անասնապահությամբ։


== Տես նաև ==
Մյասնիկյանի պատմության և մշակույթի անշարժ հուշարձանների ցանկ (Արմավիրի մարզ)


== Ծանոթագրություններ ==
Մաքսիմ Տանկի անվան Բելառուսի պետական մանկավարժական համալսարան

Մաքսիմ Տանկի անվան Բելառուսի պետական մանկավարժական համալսարան (բելառուս․՝ Беларускі дзяржаўны педагагічны ўніверсітэт імя Максіма Танка), բարձրագույն ուսումնական հաստատություն Մինսկում։


== Պատմություն ==
1914 թվականի հունիսի 22-ին Ռուսաստանի կայսրության կրթության նախարար Լև Արիստիդովիչ Կասոյի հրամանով հիմնադրվել է Մինսկի ուսուցչական ինստիտուտը, որի հանդիսավոր բացումը տեղի է ունեցել նույն թվականի նոյեմբերի 21-ին։

1918 թվականի մայիսին համառուսական կոնգրեսի պատվիրակների որոշմամբ ուսուցիչների Մինսկի ուսուցչական ինստիտուտը վերածվել է բարձրագույն մանկավարժական քառամյա ուսումնական հաստատության։ 1920-1921 թվականներին ուսուցչական հաստատությունների բարեփոխումների արդյունքում ստեղծվել է նոր տիպի մանկավարժական ուսումնական հաստատություն, որն ապահովում էր դասընթացներ ոչ միայն ուսուցիչների, այլև նախադպրոցական և դպրոցից հետո աշխատողների համար։ Ուսուցչական ինստիտուտը ստանում է նոր անունը՝ Մինսկի ժողովրդական կրթության ինստիտուտ։ 1921 թվականի սեպտեմբերի 23-ին Մինսկի ժողովրդական կրթության ինստիտուտը վերափոխվում է Բելառուսի պետական համալսարանի մանկավարժական ֆակուլտետի։ 1928-1931 թվականներին Բելառուսի պետական համալսարանին կից կառուցվել է ուսանողական կամպուսը, որտեղ մանկավարժական ֆակուլտետին հատկացվել է 4 մասնաշենք, 2 գրադարան, ինչպես նաև 300 տեղից բաղկացած հանրակացարան։ 1931 թվականի հուլիսի 28-ին ԲԽՍՀ ժողովրդական կոմիսարների խորհրդի որոշմամբ Բելառուսի պետական համալսարանի մանկավարժական ֆակուլտետը վերակազմավորվել է որպես անկախ գործող Բելառուսի պետական բարձրագույն մանկավարժական ինստիտուտ։

1936 թվականին ինստիտուտը կոչվել է Մաքսիմ Գորկու անունով։ 1948 թվականին Միսկի պետական մանկավարժական ինստիտուտի օտար լեզուների ֆակուլտետի հիման վրա ստեղծվում է Մինսկի պետական մանկավարժական օտար լեզուների ինստիտուտը, 1975 թվականին ինստիտուտի գրադարանային ֆակուլտետի հիման վրա ստեղծվում է Մինսկի մշակույթի ինստիտուտը։ 1993 թվականի սեպտեմբերի 8-ին Գորկու անվան Մինսկի պետական մանկավարժական ինստիտուտը վերակազմավորվել է Բելառուսի պետական մանկավարժական համալսարանի։

1991 թվականին բացվել է ինստիտուտի թանգարանը։ 1995 թվականին ինստիտուտն անվանակոչվել է բելառուս բանաստեղծ, ԲԽՍՀ ժողովրդական բանաստեղծ Մաքսիմ Տանկի անունով։
2007 թվականին համալսարանը դարձել է Համալսարանների եվրասիական ընկերակցության անդամ։


== Պարգևներ ==
Աշխատանքային Կարմիր դրոշի շքանշան, 1972 թ.
ԲԽՍՀ գերագույն խորհրդի նախագահության պատվոգիր, 1982 թ.
Բելառուսի Հանրապետության պատվո պետական դրոշ, 1997 թ.


== Ֆակուլտետներ ==

Որակավորման բարձրացման և վերապատրաստման ինստիտուտ
Պատմության ֆակուլտետ
Հոգեբանության ֆակուլտետ
Մինչհամալսարանական վերապատրաստումների ֆակուլտետ
Նախադպրոցական կրթության ֆակուլտետ
Բնական գիտությունների ֆակուլտետ
Տարրական կրթության ֆակուլտետ
Սոցիալական և մանկավարժական տեխնոլոգիաների ֆակուլտետ
Հատուկ կրթության ֆակուլտետ
Ֆիզիկական կուլտուրայի ֆակուլտետ
Գեղագիտական կրթության ֆակուլտետ
ԲՊՄՀ ֆիզիկա-մաթեմատիկական ֆակուլտետ
Բանասիրական ֆակուլտետ


== Արտաքին հղումներ ==
Համալսարանի պաշտոնական կայքը
Ռուի Պատրիսիո

Ռուի Պատրիսիո (պորտ.՝ Rui Pedro dos Santos , փետրվարի 15, 1988(1988-02-15), Marrazes, Leiria), պորտուգալացի ֆուտբոլիստ, Սպորտինգ Լիսաբոն ֆուտբոլային ակումբի և Պորտուգալիայի ֆուտբոլի ազգային հավաքականի դարպասապահ, Ֆուտբոլի Եվրոպայի առաջնություն 2016 թվականի նախընտրական փուլի մասնակից։


== Ծանոթագրություններ ==


== Արտաքին հղումներ ==
Руй Патрисиу на официальном сайте Спортинга Archived 2014-08-14 at the Wayback Machine.
Руй Патрисиу на русскоязычном сайте УЕФА Archived 2016-03-14 at the Wayback Machine.
Статистика и профиль на Zerozero Archived 2009-12-23 at the Wayback Machine.
Статистика на ForaDeJogo Archived 2012-03-14 at the Wayback Machine. (պորտուգալերեն)
Профиль на PortuGOAL
Ալուս (այլ կիրառումներ)

Ալուս, կարող է վերաբերել՝

Ալուս - գյուղ Արևմտյան Հայաստանում, Խարբերդի վիլայեթի Խարբերդի գավառում
Ալուս - գյուղ Կիլիկիայում։ Գտնվում էր Կլիլիկայի հարավարևելյան մասում
(9237) 1997 GY7

(9237) 1997 GY7, աստերոիդ աստերոիդների հիմնական գոտում։ Հայտնաբերվել է 1997 թվականի ապրիլի 2-ին ԼԻՆԵԱՐ ծրագրի կողմից Սոկոռոյում։
Միջին հեռավորությունը Արեգակից կազմում է 2,677976 ա. մ., առավելագույնը մոտենում է 2,3568 ա. մ. հեռավորության վրա և հեռանում 2,9992 ա. մ.։ Արեգակի շուրջ մեկ ամբողջական պտույտ է կատարում 1600,69 երկրային օրվա ընթացքում, իր ուղեծրով շարժվելով միջինում 0,224902 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9237) 1997 GY7 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սոմովո (այլ կիրառումներ)

Սոմովո, կարող է վերաբերել՝

Սոմովո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Սոմովո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Սոմովո - գյուղ Ռուսաստանի Տուլայի մարզի Օդոևսկի շրջանի կազմում։
Կրասնայա Զվեզդա (գյուղ, Ռոսլավլսկի շրջան)

Անվան այլ կիրառումների համար տե՛ս՝ Կրասնայա ԶվեզդաԿրասնայա Զվեզդա (ռուս.՝ Красная Звезда), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիպովո (գյուղ, Կրասնինսկի շրջան)

Լիպովո (ռուս.՝ Липово), գյուղ Ռուսաստանի, Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 47 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արևաքար

Արևաքար, ոսկեգույն դաշտային սպաթ։ Հանդիպում է պեգմատիտներում։ Սովորաբար ներկայացված է միկրոկլինի և օլիգոկլազի կիսաթափանցիկ բյուրեղային անջատումներով։ Հայտնի է Ուրալում (Իլմենյան լեռներ), Անդրբայկալում և այլուր, արտասահմանում՝ Նորվեգիայում։ Օգտագործվում է որպես կիսաթանկարժեք քար։
Լուժայկա

Լուժայկա (ռուս.՝ Лужайка), գյուղ Ռուսաստանի, Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 452 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռթվելի

Ռթվելի (վրաց.՝ რთველი), վրացական տոն, որի ընթացքում կատարվում է խաղողի հավաք (բերքահավաք)։ Վրաստանում գինին պաշտամունքային նշանակություն ունի։ Ռթվելի տոնը գալիս է դեռևս հին ժամանակներից։ Այն կատարվում է աշնանը։


== Ժամանակ և իրականացում ==
Ռթվելին չունի կոնկրետ նշման օր։ Այն կատարվում է այն ժամանակ, երբ հասնում է խաղողը։ Այն հիմնականում կատարվում է սեպտեմբերի վերջին։ Վրաստանի հարավային մասում այն կատարվում է հոկտեմբերին։ Ռաչա Լեչխումի երկրամասում Ռթվելին սկսվում է շատ վաղ, իսկ Կախեթիում շատ ուշ։ Ինչքան տաք և արևոտ է լինում ամառը, այդքան շուտ է սկսվում Ռթվելին։ Օրինակ 2010 թվականի տաք ամառվանից հետո Ռթվելին սկսվեց սովորականի 2 շաբաթ շուտ։


== Գործընթաց ==
Ռթվելին ընտանեկան տոն է։ Ավանդույթի համաձայն այն անցկացնում են ընտանիքի անդամներով, ազգականներով։ Խաղողի հավաքը սկսվում է վաղ առավոտյան, ավարտվում ուշ երեկոյան։ Խաղողը ճզմում են բոբիկ ոտքերով կամ հատուկ ճնշող սարքավորումով։ Ճզմելուց հետո դուրս եկած հյութը լցնում են հատուկ կարասների մեջ և տանում մաքրման։ Ամեն երեկո այդ բազմօրյա տոնի ընթացքում, մարդիկ հավաքվում են սեղանի շուրջ, խմում են գինի և երգում հայրենասիրական երգեր։ Տոնը տևում է այնքան, մինչև ավարտվի խաղողի հավաքը։


== Ծանոթագրություններ ==
Չերեմշանկա (այլ կիրառումներ)

Չերեմշանկա, կարող է վերաբերել՝

Չերեմշանկա - գետ Ռուսաստանում, թափվում է Բայկալ
Չերեմշանկա - գյուղ Ռուսաստանի Իրկուտսկի մարզի Զալարինսկի շրջանի կազմում
Չերեմշանկա - գյուղ Ուկրաինայի Վոլինի մարզի Ստարովիժևի շրջանում
Ջերի Ֆերարա

Ջերի Ֆերարա (անգլ.՝ Jerry Ferrara, նոյեմբերի 25, 1979(1979-11-25), Բրուքլին, Նյու Յորք, Նյու Յորք, ԱՄՆ), ամերիկացի դերասան։ Հանդիսատեսին առավել հայտնի է «HBO» ցանցի «Անտուրաժ» հեռուստասերիալից (2004–2011), ինչպես նաև համանուն լիամետրաժ ֆիլմից (2015), որտեղ մարմնավորել է «Կրիային»։
Ֆերարայի մասնակցությամբ առավել հայտնի գեղարվեստական ֆիլմերից են «Միայնակ փրկվածը» (2013), «Մտածի՛ր տղամարդու պես» (2012), «Ռազմանավ» (2012) և այլն։


== Ծանոթագրություններ ==
Էմիլիո Պալմա

Էմիլիո Մարկոս Պալմա (իսպ.՝ Emilio Marcos Palma, հունվարի 7, 1978(1978-01-07), Էսպերնասա կայան, Անտարկտիկայի համաձայնագրի տարածք), Արգենտինայի քաղաքացի, Անտարկտիդա մայրցամաքում ծնված առաջին մարդը։ Էմիլիոն ծննդյան ժամանակ կշռել է 3.4 կգ, ծնվել է Ֆորտին Սարգենտո Կաբրալում՝ Էսպերանսա կայարանում, Անտարկտիկական թերակղզու գագաթի մոտ։ Նրա հայրը՝ կապիտան Խորխե Էմիլիո Պալման, կայարանի արգենտինական ջոկատի գլխավորն էր։ Ներկայումս Անտարկտիկայում ծնվել է 10 մարդ։
1977 թվականի վերջին, հղիության 7-րդ ամսում, Մարիա Սիլվիա դե Պալման՝ Էմիլիոյի մայրը տեղափոխվել է Էսպերանսա կայան, որպեսզի այնտեղ ծննդաբերի։ Օդային կամուրջը, այսպես կոչված Արգենտինական Անտարկտիկայի ինքնիշխանության վերաբերյալ վեճի լուծման միջոցներին մեկն էր։ Էմիլիոն ինքնաբերաբար ստացավ արգենտինական քաղաքացիություն, քանի որ նրա ծնողները Արգենտինայի քաղաքացիներ էին, բացի այդ նա ծնվել է Արգենտինական Անտարկտիկայի տարածքում։
Էմիլիոն կարող էր նաև հավակնել բրիտանական քաղաքացիության, քանի որ կայանի տեղադրությունը համընկնում է հայտարարված Բրիտանական անտարկտիկական տարածքների կազմի մեջ, բայց ո՛չ ինքը, ո՛չ էլ նրա ծնողները նման հարցում չեն ներկայացրել։
Էմիլիո Պալման ընդգրկված է Գինեսի ռեկորդների գրքում որպես պատմության մեջ առաջին մարդ, ով ծնվել է Անտարկտիդա մայրցամաքում։ Նրա եղբայրը՝ Բաուերը, նույնպես ծնվել է Անտարկտիկայում, 12 տարի անց, այն ժամանակ, երբ նրանց ծնողները երկամյա գիտական հանձնարարություն էին կատարում մայրցամաքում։


== Այլ թեկնածուներ ==
Բացի այդ, նորվեգացի Սոլվեյգ Գունբյորգ Յակոբսենը, որը 1913 թվականին ծնվել էր Հարավային Ջորջիա կղզու տարածքում, երբեմն նաև համարվում է Անտարկտիկայի տարածքում ծնված առաջին երեխան, սակայն այս տարածքները Անտարկտիկայի տարածքի մաս են համարվում միայն որոշ դեպքերում։


== Անտարկտիդայի այլ «քաղաքացիներ» ==
Արգենտինացիներ․

Մարիսա դե լաս Նիեվես Դելգադո (մայիսի 27, 1978)
Ռուբեն Էդուարդո դե Կարիլ (սեպտեմբերի 21, 1979)
Ֆրանցիսկո Խավիեր Սոսա (սեպտեմբերի 21, 1979)
Սիլվիանա Անալիա Արնուիլ (հունվարի 14, 1980)
Խոսե Մանուել Վալադարես Սոլիս (հունվարի 24, 1980)
Լուկաս Դանիել Պոզե (փետրվարի 4, 1980)
Մարիա Սոլ Կոսենզա (մայիսի 3,1983)Չիլիացիներ․

Խուան Պավլո կամաչո Մարտինո (նոյեմբերի 21, 1984)
Գիսելա Էստեր Կորտես Ռոխաս (դեկտեմբերի 2, 1984)
Իգնասիո Ալֆոնսո Միրանդա Լագունաս (հունվարի 23, 1985)


== Ծանոթագրություններ ==
Սելիշչե (ավան, Օկուլովսկի շրջան)

Անվան այլ կիրառումների համար տե՛ս՝ ՍելիշչեՍելիշչե (ռուս.՝ Селище), ավան Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 35 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տասնչորս

Տասնչորս (14), բնական թիվ է, գտնվում է 13-ի և 15-ի միջև։


== Մաթեմատիկայում ==
կարգային անունը՝ տասնչորսերորդ
տասնչորսը և նրան հաջորդող տասնհինգը պի թվի մեջ գրվում ենստորակետից անմիջապես հետո՝
π=3.141592653...


== Այլ բնագավառներում ==
14-ը՝Սիլիցիումի ատոմային թիվն է
Ֆրանսիայի Կալվադոս դեպարտամենտի կարգային թիվն է։
1949 թ. BAA դրաֆթ

1949 թ. BAA-ի դրաֆթը թվով 3-րդ բասկետբոլային դրաֆթն էր՝ անցկացված Ամերիկայի բասկետբոլի ասոցացիայի (BAA) կողմից, որը հետագայում վերանվանվեց Բասկետբոլի ազգային ասոցացիա (NBA)։ Դրաֆթը տեղի ունեցավ 1949 թ.-ի մարտի 21-ին՝ 1949-1950 խաղաշրջանին ընդառաջ։ Ընդհանուր առմամբ լիգա մուտք են գործում 75 նորեկ բասկետբոլիստներ։ Այս թվականի դրաֆթը վերջին BAA դրաֆթն էր, որից հետո BAA-ն վերանվանվեց NBA (բասկետբոլի ազգային ասոցացիա)։


== Տարբերանշաններ ==


== Դրաֆթը ==


== Արտաքին հղումներ ==
NBA.com
NBA.com: NBA դրաֆթի պատմություն
Մայրություն (քանդակ, այլ կիրառումներ)

Երևանում տեղադրված են «Մայրություն» անունով հետևյալ քանդակները.

Մայրություն (քանդակ, Երևան, Հռիփսիմե Սիմոնյան), 1974 թվական
Մայրություն (քանդակ, Երևան, Ռուբեն Քոչար), 2016 թվական
Մայրություն (արձանաշար, Երևան), 1982 թվական
Գրանդի Սերտան Վերեդաս ազգային պարկ

Գրանդի Սերտան Վերեդաս ազգային պարկ (պորտ.՝ Parque Nacional Grande Sertão Veredas), ազգային պարկ` տեղակայված Մինաս Ժերայս և Բահիա նահանգների սահմանում, Բրազիլիա։


== Տեղագրություն ==
Պարկը գտնվում է Սերրադո բիոմում։ Ընդգրկում է 230853 հա և կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Ստեղծվել է 1989 թվականի ապրիլի 12-ին 97.658 հրամանագրով, որը վերանայվել է 2004 թվականի մայիսի 21-ին։ Ազգային պարկը գտնվում է Ֆորմոզու մունիցիպալիտետում։ Գտնվում է ծովի մակարդակից 660-900 մետր բարձրության վրա։ Տարեկան տեղումների միջին քանակը 1400 մմ է։ Ջերմաստիճանը տատանվում է 16-ից մինչև 37 °C, իսկ միջինը՝ 23 °C։
Պարկը ներառում է անտառներ, սավաննա, սերրադո և խիտ սերրադո դաշտեր։ Կան ընդարձակ գետակներ, որոնք ձևավորում են լճեր և ավելի մեծ գետեր։ Տարածքն ընդգրկում է լայնատարած ավազաքարային հարթավայրեր՝ ծածկված սավաննայի բուսականությամբ։ Պարկը նաև ներառում է Կարինյանյա գետի վերին ավազանի և նրա վտակների ստորգետնյա հատվածներից շատերը, ինչպիսիք են՝ Իտագուարին, Մատո Գրանդեն ու Կանաբրավան։


== Պահպանություն ==
Պարկը դասվում է Բնության պահպանության միջազգային միության II կատեգորիային (ազգային պարկ)։ Որպես ազգային պարկ՝ այն ունի հիմնական նպատակներ՝ կապված բնական էկոհամակարգերի պահպանության և գիտական հետազոտությունների զարգացման, բնապահպանական կրթության, ինչպես նաև բացօթյա հանգիստի ու էկոտուրիզմի կազմակերպման համար։ Մասնավորապես, պարկը նպատակ ունի պահպանել Կարինյանյա գետի ավազանը՝ Սան Ֆրանցիսկու գետի կարևոր վտակը, ինչպես նաև պահպանել գետակներն ու լանդշաֆտը, որը նկարագրված է «Սատանան հատուցելու է» վեպում։
Պարկում պահպանվող տեսակներից են բաշավոր գայլը (Chrysocyon brachyurus), յագուարը (Panthera onca), պուման (Puma concolor), օցելոտը (Leopardus pardalis), Leopardus pajeros, հսկա զրահակիրը (Priodontes maximus), ճահճային եղնիկը (Blastocerus dichotomus), մեծ ջրասամույրը (Myrmecophaga tridactyla) և մացառուտի առնետը (Carterodon sulcidens)։


== Պատկերասրահ ==

		
		
		


== Ծանոթագրություններ ==


== Աղբյուրներ ==
 (portuguese) Parque Nacional Grande Sertão Veredas, Chico Mendes Institute for Biodiversity Conservation, արխիվացված  օրիգինալից 2016-03-03-ին, https://web.archive.org/web/20160303203441/http://www.icmbio.gov.br/portal/biodiversidade/unidades-de-conservacao/biomas-brasileiros/cerrado/unidades-de-conservacao-cerrado/2099-parna-grande-sertao-veredas.html, վերցված է 2016-05-01 
 (portuguese) Unidade de Conservação: Parque Nacional Grande Sertão Veredas, MMA: Ministério do Meio Ambiente, http://sistemas.mma.gov.br/cnuc/index.php?ido=relatorioparametrizado.exibeRelatorio&relatorioPadrao=true&idUc=183, վերցված է 2016-05-01
Դատավորներ (գիրք)

Դատավորներ (հին եբրայերեն՝ Sefer Shoftim ספר שופטים), Աստվածաշունչ մատյանի Հին կտակարանի յոթերորդ գիրքը, ընդգրկում է Քանանի երկրում հրեաների հաստատումից մինչև նրանց առաջին թագավորության հիմնադրման ժամանակաշրջանը (մ.թ.ա. 1200–1040) և վերաբերում է այդ ընթացքում Իսրայելում կառավարող և օրինականություն հաստատող դատավորների գործունեությանը։ Ըստ հուդայական ու քրիստոնեական ավանդության այս և Հին Կտակարանի հաջորդ երեք գրքի հեղինակը Սամուել մարգարեն է։


== Ծանոթագրություններ ==


== Արտաքին հղումներ ==
Դատավորներ գիրքը աշխարհաբար թարգմանությամբ
(1910) Միխայլով

(1910) Միխայլով (անգլ.՝ Mikhailov), աստերոիդ աստերոիդների հիմնական գոտում։ Հայտնաբերվել է 1972 թվականի հոկտեմբերի 8-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 3,046367 ա. մ., առավելագույնը մոտենում է 2,8939 ա. մ. հեռավորության վրա և հեռանում 3,1988 ա. մ.։ Արեգակի շուրջ մեկ ամբողջական պտույտ է կատարում 1942,1 երկրային օրվա ընթացքում, իր ուղեծրով շարժվելով միջինում 0,185366 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1910) Միխայլով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հարկադիր կատարող

Հարկադիր կատարող, դատարանի օրինական ուժի մեջ մտած ակտերի կատարումը անմիջականորեն ապահովող ծառայող։
Հայաստանում գործում է Հայաստանի արդարադատության նախարարության Հարկադիր կատարման ծառայությունը։ Հայաստանի հարկադիր կատարողը դատական ակտերի հարկադիր կատարումն իրականացնելիս առաջնորդվում է բացառապես Հայաստանի օրենսդրությամբ։ Ծառայությունն իրականացվում է օրինականության, մարդու և քաղաքացու իրավունքներն ու ազատությունները, պատիվն ու արժանապատվությունը հարգելու, մարդասիրության ու հրապարակայնության սկզբունքների պահպանմամբ՝ միանձնյա ու կենտրոնացված ղեկավարման միջոցով։


== Տես նաև ==
Հարկադիր կատարման ծառայություն


== Արտաքին հղումներ ==
ՀՀ ԱՆ Հարկադիր կատարման ծառայության պաշտոնական կայք Archived 2015-11-02 at the Wayback Machine.
Աստծո խարազան (այլ կիրառումներ)

Աստծո խարազան հասկացությունը կարող է նշանակել

Աթթիլան, ով հայտնի էր այդ անունով
(միջնադարյան եկեղեցագիտական ավանդության մեջ) մեղքի համար ժողովրդին պատուհասող ցանկացած աղետի ընդհանրացված անվանում
Սև մահ
Չինգիզ խան, ևն
(այլաբանորեն) առաքինիների փորձությունը զրկանքների միջոցով, որտեղ «խարազան»-ն օգտագործվում է չարչարանքի միջոցով մաքրագործման իմաստով
Աստծո խարազան (ֆիլմ)
Աստծո խարազան (նորավեպ)
Կոլումբիա շրջան (Փենսիլվանիա)

Անվան այլ կիրառումների համար տե՛ս՝ Կոլումբիա շրջան (այլ կիրառումներ)
Կոլումբիա շրջան (անգլ.՝ Columbia County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 1.269 կմ² է, բնակչությունը՝ 67.295 մարդ (2010 թ. տվյալներով)։ Շրջկենտրոնն է Բլումսբուրգ բնակավայրը։ Կազմավորվել է 1813 թ.։
Կաթնախոհանոց

Կաթնախոհանոց, ԽՍՀՄ-ում, հասարակական սննդի հիմնարկություն, որն իր խնդիրն էր համարում վաղ մանկական հասակի երեխաների համար բարձրորակ ու լիարժեք կաթնախառնուրդներ պատրաստումը։
Կաթնախոհանոցները կաթնախառնուրդներով ապահովում էին նաև մանկական այն հիմնարկությունները (մանկամսուրներ, հիվանդանոցներ, մանկատներ), որտեղ պայմաններ չկային դրանց պատրաստման համար։ Խոշոր կաթնախոհանոցներն ունեին բաշխիչ կայաններ՝ ըստ միկրոշրջանների։
Կաթնախոհանոցում կաթնախառնուրդները պատրաստում էին հաստատված ռեցեպտուրայի և տեխնոլոգիական պրոցեսի ու սանիտարական ռեժիմի կանոնների ճշգրիտ պահպանմամբ։ Պատրաստի կաթնախառնուրդները պարբերաբար ենթարկվում էին բակտերիալոգիական քննության։


== Արտաքին հղումներ ==
Կաթնախոհանոցը ԽՍՀՄ-ում(ռուս.)
Բուռն ամառային գիշերներ (ֆիլմ)

«Բուռն ամառային գիշերներ» (անգլ.՝ Hot Summer Nights), ամերիկյան դրամատիկ ֆիլմ՝ թողարկված 2017 թվականին։ Ֆիլմի պրեմիերիան տեղի է ունեցել 2017 թվականի մարտի 13-ին SXSW փառատոնի ժամանակ։ Ֆիլմը սահմանափակ վարձույթի է հանվել 2018 թվականի հուլիսի 27-ին։


== Սյուժե ==
1991 թվական։ 13-ամյա դեռահաս Դենիել Միդդլթոնի հայրը մահանում է։ Տղան ծանր է տանում հոր կորուստը և սկսում է փակվել ինքն իր մեջ։ Ժամանակի մեծ մասը Դենիելն անցկացնում էր տանը՝ զբաղվելով մեդիտացիայով։ Մայրը, տեսնելով նրա ապրումները, որոշում է ամռանը Դենիելին ուղարկել մորաքրոջ մոտ։ Մորաքույրը ապրում էր ոչ այնքան մեծ առողջարանային քաղաքում, որը գտնվում էր Քեյփ-Քոդ թերակղզում։ Այդտեղ Դենիելը գումար է վաստակում՝ աշխատելով որպես խանութի վաճառող։
Մի անգամ նրա մոտ է գալիս Հանթեր Ստրոուբերին, որը տեղական խուլիգան էր։ Նա խնդրում է Դենիելին թաքցնել մարիխուանան իրեն հետապնդող ոստիկաններից։ Այս դեպքից հետո տղաները դառնում են ընկերներ։ Հանթերը գումար էր վաստակում «խոտեր» վաճառելով։ Դենիելը խնդրում է իրեն նույնպես վերցնել այդ բիզնեսում աշխատելու համար։ Նա հեշտությամբ է ընտելանում այդ գործին և անգամ սկսում է ծրագրեր մշակել ավելի շատ փող աշխատելու համար։ Այդ ժամանակ մի ավազակ է հայտնվում Դեքս անունով, որը խոստանում է նրանց մատակարարել ապրանքներ այնքան քանակությամբ, որքանը կարող էին փողի վերածել։ Նրանց գործը էլ ավելի է առաջ գնում, և ընկերները հարստանում են։
Բացօթյա կինոթատրոնում Դենիելը պատահաբար ծանոթանում է տեղի ամենացանկալի աղջկա՝ Մաքքեյլայի հետ։ Այդ ծանոթության մասին նա պատմում է Հանթերին, որը բացատրում է Դենիելին, որ Մաքքեյլան իր քույրն է և որ նա թույլ չի տա մոտենալ նրան։ Բացի այդ՝ Դենիելը իմանում է, որ Հանթերը և քույրը կռված են մոր մահվան պատճառով, և նրանք վաղուց չեն խոսում իրար հետ։ Ամեն դեպքում Դենիելը սկսում է հանդիպել Մաքքեյլայի հետ, որն իր հերթին խնդրում էր հեռու մնալ իր եղբորից, որն զբաղվում էր թմրանյութերի գործով։
Դենիելը հանդես է գալիս նոր գաղափարներով ընդլայնելու իր և Հանթերի բիզնեսը։ Նա առաջարկում է վաճառել կոկաին արդեն իմանալով, թե որտեղից կարելի էր ձեռք բերել։ Հանթերը կտրականապես դեմ է լինում դրան, բացի այդ դա դուր չէր գա նրանց գլխավորին՝ Դեքսին։ Այս պարագայում Դենիելը որոշում է գործել միայնակ։ Նա գործարքի է գնում կոկաինի որոշակի խմբաքանակ գնելու համար, բայց այնտեղ նրան խաբում են։ «Փոշի» նա չի ստանում, իսկ փողերը իրենից վերցնում են։ Դեքսին պարզ է դառնում, որ իր մարդիկ, որոնք մարիխուանա էին վաճառում, արդեն ցանկանում էին կոկաինի գործով զբաղվել։ Նա մեկնում է քաղաք, որպեսզի պատժի նրանց։ Դեքսը Հանթերին գտնում է և սպանում։ Դենիելը այդ ժամանակ փորձում էր Մաքքեյլային գտնել։
Ֆիլմի ամբողջ պատմությունը պատմվում է մի երեխայի անունից, որը հայտնվում է միայն ֆիլմի վերջում։


== Դերերում ==
Տիմոտի Շալամե՝ Դենիել «Դեննի» Միդդլթոն
Մայկա Մոնրո՝ Մաքքեյլա «Քեյ» Ստրոուբերի
Թոմաս Ջեյն՝ սերժանտ Ֆրենկ Ստրոուբերի
Ալեքս Ռոու՝ Հանթեր Ստրոուբերի
Մայա Միտչել՝ Էմի Քելհուն
Էմորի Քոեն՝ Դեքս
Ուիլյամ Ֆիչտներ՝ Շեպ
Ջեք Քեսի՝ Պոնիտեյլ


== Ծանոթագրություններ ==


== Արտաքին հղումներ ==
https://a24films.com/films/hot-summer-nights Բուռն ամառային գիշերներ (ֆիլմ). պաշտոնական կայք
«Բուռն ամառային գիշերներ (ֆիլմ)»(անգլ.) ֆիլմը Internet Movie Database կայքում
Բուռն ամառային գիշերներ (ֆիլմ)(անգլ.) ֆիլմը Rotten Tomatoes կայքում
Ռոդնիկովկա (այլ կիրառումներ)

Ռոդնիկովկա, կարող է վերաբերել՝

Ռոդնիկովկա - գյուղ, Ուկրաինայի Անդրկարպատյան մարզի Սվալյավայի շրջանում
Ռոդնիկովկա - գյուղ, Ուկրաինայի Կիրովոգրադի մարզի Ալեքսանդրովկայի շրջանում
Վիլլի (այլ կիրառումներ)

Վիլլի անունը կամ տերմինը կարող է վերաբերել հետևյալ հոդվածներին․

Վիլլի - գյուղ Էստոնիայի Տոռի շրջանի կազմում։
Վիլլի - գյուղ Էստոնիայի Սուուռե-Յաանի շրջանի կազմում։
Մյանմայի օլիմպիական կոմիտե

Մյանմայի օլիմպիական կոմիտե, Մյանմաի ազգային օլիմպիական կոմիտե։ Հիմնադրվել և դարձել է ՄՕԿ-ի անդամ 1947 թվականին։ Գրասենյակը գտնվում է Յանգոնում։ Հանդիսանում է ՄՕԿ-ի, ՕՍԱ-ի և մի շարք այլ միջազգային սպորտային կազմակերպությունների անդամ։


== Տես նաև ==
Մյանման Օլիմպիական խաղերում


== Ծանոթագրություններ ==


== Արտաքին հղումներ ==
Պաշտոնական կայք
Մաշտոց ձեռաց (5217)

Մաշտոց ձեռաց (5217), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5217 թվի տակ։ Ձեռագիրը գրվել է 17-րդ դարում (1795 թ.) Տեր Կարապետ (Բ) գրիչի կողմից Խոյամա գյուղում։ Ստացողները եղել են Տեր Ստեփաննոսը, Թումաջանը (Ա), Տեր Կարապետը (Բ)։ Գրված է թղթի վրա, որը ունի 18x12.5 չափս։ Ձեռագիրը կազմված է 205 թերթից։ Գրված է միասյուն, երկսյուն։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ, աստառը՝ սպիտակ կտավ։ Հիշատակարաններ գրչի՝ 55ա, 151ա (16-րդ դար), 4բ, 201բ, 205բ (1795 թ.), հետագայի՝ 50բ, 70ա, 152ա (17-րդ դար)։


== Բովանդակություն ==
Նաև՝ մասն տպագիր Մաշտոցի (17-րդ դար)


== Ծանոթագրություններ ==
Հարություն Հալվաճյան

Հարություն (Արթին) բեյ Հալվաճյան  (Հելվաճյան 1850 (1865), Տիգրանակերտ, Տիգրանակերտի նահանգ - 1915), հայ վիրաբույժ։


== Կենսագրություն ==
Ծնվել է 1850 (1865) թվականին Տիգրանակերտի նահանգի կենտրոն Տիգրանակերտ (Դիարբեքիր) քաղաքում։ Նախնական կրթությունն ստացել է ծննդավայրի Սբ. Կիրակոս եկեղեցու ազգային վարժարանում։ Ավարտել է նաև տեղի թուրքական իդադիեն (միջնակարգ դպրոցը)։
Մոտավորապես 1890 թվականին ավարտել է Կ. Պոլսի Կայսերական բժշկական վարժարանը և ստացել «թոփ­չիի» (հրետանու սպայի) զինվորական կոչում։ Մասնագիտությամբ եղել է վիրաբույժ։ Ավարտելուց անմիջապես
հետո զինվորական ծառայության է անցել օսմանյան բանակում։ Երկար տարիներ Օսմանյան կայսրության մի շարք
քաղաքներում գտնվող զինվորական հիվանդանոցներում ծառայել է որպես զինվորական բժիշկ։
Գնդապետի զինվորական կոչում և բժշկապետի տիտղոս է ունեցել։ Ծառայել է օսմանյան բանակի Մեզիրեի զինվորական հիվանդանոցում։ Եղել է Խարբերդի գավառի կառավարիչ (կայմակամ)։ Հարյուրավոր թուրք քաղաքացիներ ու զինվորականներ փրկվել են նրա հմուտ վիրահատությունների շնորհիվ։ Օսմանյան կայսրության պատերազմական նախարարությունից արժանացել է բեյի տիտղոսին։
1914 թվականին՝ Առաջին համաշխարհային պատերազմի ժամանակ, իր դեղագործ եղբոր հետ միասին, 5-րդ
կոլ-օրդուի (ենթաբանակի) բժշկապետի պաշտոնով ուղարկվել է Կովկասյան ռազմաճակատը։ Այստեղ օսմանյան բանակի պարտությունից հետո հայ զինվորական բժիշկների ներկայությունը ռուսական սահմանի մոտ համարվել
է կասկածելի, և գնդապետ բժիշկը ուղարկվել է Խար­բերդ ու Մեզիրեի զինվորական հիվանդանոցի բժշկապետ նշանակվել։ Այստեղ նա մեծ ծառայություն է մատուցել օսմանյան բանակում ժանտախտի համաճարակի դեմ պայքարելու և հազարավոր թուրք զինվորների կյանքը փրկելու գործին, ինչի համար արժանացել է զինվորական իշխանության
գնահատանքին։
Թուրք պաշտոնակից բժիշկների զրպարտանքների հետևանքով բժիշկը հետ է ուղարկվել իր ծննդավայրը՝ ծառայելու տեղի զինվորական հիվանդանոցի բժշկապետ։ Հարություն Հալվաճյանն իրեն ուղեկցող թուրք զինվորականների
հետ կառքով ճանապարհ է ընկել դեպի Տիգրանակերտ, որի մոտակա Դևե բոյնու (Ուղտի վիզ) տեղանքում չեթեները (ավազակները) հարձակվել են կառքի վրա, իսկ թուրք զինվորները դիմադրություն ցույց չեն տվել։ Չեթեները բժշկին կողոպտելուց հետո վայրագորեն սպանել են նրան ու մարմինը ձորը նետել։
Այլ տվյալով՝ 1915 թ. հուլիսին սպանվել է Խարբերդում կամ Գեղվանքի մոտ, իր աշխատավայրում՝ մոտ 55 տարեկանում։


== Գրականություն ==
Հայ բժշկութեան տուած զոհերը, ցուցակագրուած վաւերական փաստերով, Ստամբուլ, 1919։
Կարոյեան Գասպար, Մեծ Եղեռնի նահատակ հայ բժիշկները (անոնց պատգամները),Պոսթոն, 1957։
Սահակյան Լիլիկ, Ոճրագործները չխնայեցին նույնիսկ մարդու կյանքը փրկողներին, «Առող­ջա­պա­հու­թյուն», Երևան, 1965, թ. 4։
Թէոդիկ, Յուշարձան նահատակ մտաւորականութեան, Բ. տպագրութիւն, Երեւան, ապրիլ 24, 1985։
Հայրապետյան Վանիկ, Էջեր Հայաստանի դեղագործության պատմությունից, Երևան, 1990։
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։
Խաչատրյան Լուսինե և Բաբլումյան Արփինե (կազմողներ), Ցուցակ Հայոց ցեղասպանության զոհերի (1915-1923 թթ.), հ. 2, Խարբերդի նահանգ, Երևան, 2004։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Նովոպետրովկա (գյուղ, Կրիվոգրադի շրջան)

Անվան այլ կիրառումների համար տե՛ս՝ ՆովոպետրովկաՆովոպետրովկա (ուկրաիներեն՝ Новопетрівка), գյուղ Ուկրաինայի Կիրովոգրադի մարզի Կրիվոգրադի շրջանում։
2001 թվականի տվյալներով Նովոպետրովկա գյուղում բնակվում էր 130 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անտառուտի պատմության և մշակույթի անշարժ հուշարձանների ցանկ (Արագածոտնի մարզ)

Այս հոդվածը ներկայացնում է Արագածոտնի մարզի Անտառուտ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 9 հուշարձան (4 միավոր)։

 


== Ծանոթագրություններ ==
Ֆրիդֆոն

Ֆրիդֆոն (ֆր.՝ Fridefont), համայնք Ֆրանսիայի Օվերն մարզի Կանտալ գավառում:
Բնակչությունը 2008 թվականի դրությամբ կազմում է 114 մարդ, բնակչության խտությունը` 8.17 մարդ/կմ²: Բնակավայրը զբաղեցնում է 13.96 կմ² տարածք:


== Աշխարհագրություն ==
Գտնվում է Փարիզ քաղաքից 450 կմ հարավ, Կլերմոն Ֆերան քաղաքից` 100 կմ հարավ, Օրիյակ քաղաքից` 55 կմ արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 57 աշխատունակ (15-64 տարեկան) բնակիչ, որոնցից ակտիվ էին 41-ը, իսկ ոչ ակտիվները` 16: Ակտիվության ցուցանիշը կազմում է 71,9 %: 41 աշխատունակ մարդկանցից աշխատել է 37 անձ (21 տղամարդ և 16 կին): Գործազուրկ են եղել 4 անձ (1 տղամարդ և 3 կին): 16 անաշխատունակներից 2-ը եղել են աշակերտներ կամ ուսանողներ, 10-ը` թոշակառուներ, իսկ 4-ը չեն աշխատել տարբեր պատճառներով:


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սուրբ Եղիշե եկեղեցի (Խոշկաշեն)

Անվան այլ կիրառումների համար տե՛ս՝ Սուրբ Եղիշե եկեղեցի (այլ կիրառումներ)Սուրբ Եղիշե եկեղեցի, Հայ առաքելական եկեղեցու տաճար էր ներկայիս Ադրբեջանական Հանրապետության Վարդաշենի շրջանի Խոշկաշեն գյուղում։ Գտնվում էր բնակավայրի արևմտյան թաղում։ Այժմ եկեղեցին գոյություն չունի։


== Գրականություն ==
Կաղապար:Գիրք։Կարապետյան։Բուն Աղվանքի հայերեն վիմագրերը
(606) Բրանգենե

(606) Բրանգենե (անգլ.՝ Brangane), աստերոիդ աստերոիդների հիմնական գոտում։ Հայտնաբերվել է 1906 թվականի սեպտեմբերի 18-ին Աուգուստ Կոպֆի կողմից Հայդելբերգում։
Միջին հեռավորությունը Արեգակից կազմում է 2,586749 ա. մ., առավելագույնը մոտենում է 2,0167 ա. մ. հեռավորության վրա և հեռանում 3,1568 ա. մ., իսկ Երկրի ուղեծրին Բրանգենե աստերոիդը նվազագույնը մոտենում է 1,0316 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1519,6 երկրային օրվա ընթացքում, իր ուղեծրով շարժվելով միջինում 0,236904 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,62° անկյուն։
Ըստ Տոլենի սպեկտրալ դասակարգման պատկանում է T դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(606) Բրանգենե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օլթիի լեռնաշղթա

Օլթիի սարեր, Ուխայաց սարեր, լեռներ Թուրքիայում, Օլթիի  քաղաքից 17-18 կմ հարավ-արևելք, Բերդուս գետի արևմտյան կողմում («Արձագանք», 1894, N 142, էջ 1):


== Ծանոթագրություններ ==
(890) Վալտրաուտ

(890) Վալտրաուտ (անգլ.՝ Waltraut), աստերոիդ աստերոիդների հիմնական գոտում։ Հայտնաբերվել է 1918 թվականի մարտի 11-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 3,020882 ա. մ., առավելագույնը մոտենում է 2,8437 ա. մ. հեռավորության վրա և հեռանում 3,1981 ա. մ.։ Արեգակի շուրջ մեկ ամբողջական պտույտ է կատարում 1917,78 երկրային օրվա ընթացքում, իր ուղեծրով շարժվելով միջինում 0,187717 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,87° անկյուն։
Վալտրաուտ աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(890) Վալտրաուտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գագիկ Բարսեղյան (Ջագ)

Գագիկ Բարսեղյան (Ջագ) (հուլիսի 4, 1954(1954-07-04), Երևան, Հայկական ԽՍՀ, ԽՍՀՄ), երաժիշտ, 70-ականների «ԲԱՄԲԻՌ» ֆոլք-ռոք խմբի և հայկական ֆոլք-ռոքի հիմնադիր։
Բամբիռ ռոք խմբի Նարեկ Բարսի հայրը։


== Կենսագրություն ==
Գագիկ Բարսեղյանը ծնվել է 1954 թվականին, Երևանում։ 1969 թվականին Լենինականում ընկերների հետ ստեղծել է «Անգին Քարեր» առաջին ռոք խումբը։ Զինվորական ծառայությունն անցել է Սիբիրում։ Վերադառնալով Հայաստան տեղափոխվել է Լենինական։ 1978 թվականին հիմնադրել է «Բամբիռ» ֆոլկ-ռոք խումբը։ Աշխատում է Գյումրիի Վարդան Աճեմյանի անվան պետական դրամատիկական թատրոնում։
Հեղինակ է շուրջ 200 երգերի, գրել է երաժշտություն բազմաթիվ թատերական բեմադրությունների և ֆիլմերի համար, թողարկել է 4 ալբոմ։


== Պարգևներ ==
Գյումրու քաղաքապետարանի հուշամեդալ, 2014


== Տես նաև ==
Բամբիռ
Blind Alley
Armenian Scotch


== Ծանոթագրություններ ==


== Արտաքին հղումներ ==
Ջագ/«Բամբիռ», «Սև բլուզ»
«Գյումրեցին պիտի իր աչքով տեսնի իր քաղաքի վերականգնումը»
Համերգասրահ - 2006 - Bambir - Blind Alley Archived 2016-03-04 at the Wayback Machine.
Դիկսոն շրջան (Թենեսի)

Դիկսոն շրջան (անգլ.՝ Dickson County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.269 կմ² է, բնակչությունը՝ 43.156 մարդ (2000 թ. տվյալներով)։ Շրջկենտրոնն է Շառլոտ (Թենեսի) բնակավայրը։ Կազմավորվել է 1803 թ.։